paragraph_text: Katolička Crkva (lat. Ecclesia Catholica), koja se često naziva i Rimokatolička Crkva (lat. Ecclesia Catholica Romana), najveća je kršćanska Crkva i najbrojnija vjerska zajednica, s približno 1,3 milijarde krštenih katolika u svijetu od 2019. Osnovna značajka Katoličke Crkve jest priznavanje rimskog biskupa (pape) kao vrhovnog autoriteta u vođenju Crkve. Prema Bibliji, učenju apostola i ranih Crkvenih otaca Katoličku Crkvu osnovao je Isus Krist.